**Διαδικασία ανάθεσης Τεχνικού Συμβούλου - Μελετητή**

Αρχή φόρμας

**Ερώτηση :** Το ερώτημά μας αφορά στην διαδικασία της με αριθμ. Υπ. Απόφασης **ΔΝΣβ/92783π.ε./ΦΝ 466/10.09.2018( ΦΕΚ 4203/25-09-2018 Β') .**

Θα θέλαμε να μας διευκρινίσετε :

* Α. Στο άρθρο 3 της εν λόγω απόφασης παρ. 4 λέει οτι ο βασικός μελετητής είναι ο μελετητής του τελικού σταδίου .
	+ Η Τεχνική υπηρεσία του Δήμου μας έκανε **επικαιροποίηση** μιας μελέτης που παλαιότερα είχε αναθέσει σε μελετητή
	+ **Μπορεί να οριστεί βασικός μελετητής ο τότε μελετητής ή**
	+ **θεωρείται ως τελική μελέτη η επικαιροποίηση ;**
* Β. Στο άρθρο 4 παρ. 5 ΙΙ 3 αναφέρει ότι η αναθέτουσα αρχή συγκροτεί **τριμελή επιτροπή από Τεχνικούς υπαλλήλους** . Οι Τεχνικοί υπάλληλοι πρέπει να είναι μηχανικοί; Θα πρέπει να οριστούν και αναπληρωτές ;

**Απάντηση :**

**Σε σχέση με το α’ ερώτημα:**

Ορισμός της **«Μελέτης»:**

Σύμφωνα με το (α) εδάφ. Παρ. 6 του Άρθρου 2 (“Ορισμοί”) του Ν. 4412 / 2016, «Μελέτη» είναι το **αποτέλεσμα συστηματικής και αναλυτικής επιστημονικής και τεχνικής εργασίας και έρευνας σε συγκεκριμένο απλό ή σύνθετο γνωστικό αντικείμενο**, που αποβλέπει ιδίως στην παραγωγή έργου ή στην επέμβαση σε έργο ή αφορά στο σχεδίασμά και την απεικόνιση έργου ή παραγωγικής διαδικασίας ή σε μεθόδους ανάπτυξης και σχεδιασμού του ευρύτερου χώρου. Η μελέτη έχει την έκταση και το βάθος **που απαιτείται με τη σύμβαση, απεικονίζεται δε και παραδίδεται στην αναθέτουσα αρχή/αναθέτοντα φορέα με συγκεκριμένη συμφωνημένη μορφή**.

Εφόσον η επικαιροποίηση υποβληθείσας Μελέτης δεν τηρεί τα αποτελέσματα αυτής ως συστηματικής και αναλυτικής επιστημονικής και τεχνικής εργασίας και έρευνας σε συγκεκριμένο απλό ή σύνθετο γνωστικό αντικείμενο, **ο Μελετητής που εκπόνησε την εν λόγω Μελέτη (έστω και σε επίπεδο Οριστικής Μελέτης) δεν νοείται ο “Βασικός μελετητής” υπό την έννοια της νεοεισαχθείσας διάταξης.** (Ενδεικτικά , με την [Απόφαση 1348/2017 το Τμήμα 6](https://dimosnet.gr/blog/laws/%CE%B1%CF%80%CF%8C%CF%86%CE%B1%CF%83%CE%B7-13482017-%CF%84%CE%BC%CE%AE%CE%BC%CE%B1-6/) του ΕλΣυν η οποία πραγματεύεται με τις υπηρεσίες επικαιροποίησης αρχιτεκτονικής μελέτης)

Κατόπιν των διευκρινίσεών σας, στην περίπτωσή σας, σύμφωνα με την οποία η επικαιροποίηση της εν λόγω Μελέτης που προβήκατε δεν αφορά το αμιγώς μελετητικό αντικείμενο, αλλά την σύνταξη των τευχών του Διαγωνισμού, εμπίπτει στην διάταξη της παρ. 4 του Άρθρου 3 της εν λόγω απόφασης, και κατά συνέπεια **Βασικός μελετητής του έργου είναι ο μελετητής του τελικού σταδίου της μελέτης** με βάση την οποία δημοπρατείται το έργο, όπως αυτή έχει εγκριθεί αρμοδίως και οι οικείες αποφάσεις περιλαμβάνονται στα έγγραφα της δημόσιας σύμβασης του έργου, κατά το άρθρο 45 παρ. 7.Α.10 του ν. 4412/2016 (“Αποφάσεις εγκεκριμένων μελετών με πίνακα περιεχομένων εκάστης μελέτης¨).

Σχετικά με την επικαιροποίηση μελετών ισχύουν τα οριζόμενα στην αριθ. **20554/ΕΥΣ 3430 (ΦΕΚ 24Β’ / 2010)** «Καθορισμός προδιαγραφών και διαδικασίας ελέγχου και επικαιροποίησης μελετών τεχνικών έργων».

**Σε σχέση με το β’ ερώτημα:**

Σύμφωνα με την παρ. 5 ΙΙ 3 του Άρθρου 4 της με αριθμ. Υπ. Απόφασης ΔΝΣβ/92783π.ε./ΦΝ 466/10.09.2018( ΦΕΚ 4203/25-09-2018 Β') :

“Η αναθέτουσα αρχή συγκροτεί τριμελή επιτροπή διαπραγμάτευσης χωρίς χρήση του ΜΗΜΕΔ, η οποία αποτελείται από τεχνικούς υπαλλήλους της **αναθέτουσας αρχής** ή της προϊσταμένης αρχής ή της τεχνικής υπηρεσίας του φορέα κατασκευής του έργου, έναν από τους οποίους ορίζει ως πρόεδρο”.

Σύμφωνα με τα οριζόμενα στην “Διευκρινίσεις σχετικά με την εφαρμογή του Ν.4412/2016 “Υπ. Υποδομών & Μεταφορών και **εγκ. 6/Δ11/οικ.82/28.03.2018 ΥΠΥΜΕ** :

* α) Οι διατάξεις των παραγράφων 8 και 9 του άρθρου 221 σχετικά με τη συγκρότηση επιτροπών διαγωνισμών έργων, μελετών και παροχής τεχνικών υπηρεσιών και λοιπών συναφών επιστημονικών υπηρεσιών αφορούν μόνο στην ανοικτή και κλειστή διαδικασία και όχι σε άλλες εξαιρετικές διαδικασίες όπως του άρθρου 32 και του άρθρου 128 (διαπραγμάτευση χωρίς δημοσίευση προκήρυξης) του νόμου.
* β) Συνεπώς για τις εξαιρετικές διαδικασίες (συνοπτικοί διαγωνισμοί, διαπραγμάτευση χωρίς δημοσίευση προκήρυξης, κ.λπ.) δεν απαιτείται συγκρότηση επιτροπής διαγωνισμού μέσω του ΜηΜΕΔ.
* γ) ο χαρακτηρισμός μιας δημόσιας σύμβασης, στο πλαίσιο των ορισμών του άρθρου 2 του Ν. 4412/16 , ως σύμβασης έργου ή παροχής υπηρεσιών, βασίζεται πρωτίστως στους κωδικούς του Κοινού Λεξιλογίου για τις Δημόσιες Συμβάσεις CPV και δευτερευόντως, εφόσον υφίσταται περαιτέρω αμφιβολία, στο κατά πόσο απαιτείται η εφαρμογή μελέτης ή όχι, οπότε αντίστοιχα πρόκειται για σύμβαση έργου ή υπηρεσίας.

 **Σχετικά με τις Επιτροπές :**

Οι Επιτροπές διαγωνισμού είναι τα όργανα διενέργειας διαδικασιών σύναψης δημοσίων συμβάσεων, σύμφωνα με τα διαλαμβανόμενα στις διατάξεις του Κώδικα Διοικητικής Διαδικασίας (ν.2690/1999), καθώς και με τις γενικές αρχές του διοικητικού δικαίου για τα ανακύπτοντα σχετικά ζητήματα.

Η Επιτροπή Διαγωνισμού αποτελεί συλλογικό όργανο οπότε και οφείλει να αποφασίζει τηρώντας τους κανόνες λειτουργίας των συλλογικών οργάνων, όπως αυτά αναπτύχθηκαν ανωτέρω , σύμφωνα με τις προβλέψεις του άρθρου 15 παρ. 1 του Κώδικα Διοικητικής Διαδικασίας (Ν. 2690/99).

Ειδικά στις δημόσιες συμβάσεις μελετών και παροχής τεχνικών υπηρεσιών και λοιπών συναφών επιστημονικών υπηρεσιών, για τη διεξαγωγή των διαγωνισμών η αναθέτουσα Αρχή συγκροτεί, με απόφασή της. Επιτροπή Διαγωνισμού, που αποτελείται από τρία μέλη. Δύο από τα μέλη είναι τεχνικοί υπάλληλοι «κατηγορίας ΠΕ» , με τους αναπληρωτές τους,